কোম বিশ্ববিদ্যালয়

কোম বিশ্ববিদ্যালয় (ফার্সি: دانشگاه قم) কোমে অবস্থিত একটি ইরানি সরকারি বিশ্ববিদ্যালয় । ইসলামি বিপ্লব পরিষদের অনুমোদনে এবং কোমের সেমিনারি শিক্ষক সমিতির তত্ত্বাবধানে বিশ্ববিদ্যালয়টি ১৯৮০ সালে (১৩৫৮ হিজরি) মোহাম্মদ বেহেশতি, মোহাম্মদ জাভেদ বাহোনার এবং মেহেদি গাজি খোররামাবাদি "কোমের সেমিনারিয়ানদের উচ্চ শিক্ষা ও আইন বিদ্যালয়" নামে প্রতিষ্ঠা করেন। এটি আইন অধ্যয়নের ক্ষেত্রে একটি একাডেমিক কেন্দ্র। ১৯৮৫ সালে (১৩৬৪ হিজরি) সাংস্কৃতিক বিপ্লবের সর্বোচ্চ পরিষদের অনুমোদনের পর, বিদ্যালয়টি উচ্চ মাধ্যমিক স্নাতকদেরও ভর্তি করা শুরু করে। এটি ১৯৯৭ সালে (১৩৭৬ হিজরি) এর বর্তমান নাম লাভ করে। বিশ্ববিদ্যালয়টি ১৪০ হেক্টর (৩৫০ একর) এলাকা জুড়ে বিস্তৃত এবং এতে ছয়টি অনুষদ, সাতটি গবেষণা ও প্রযুক্তি কেন্দ্র, ১০টি গবেষণা দল, ৩৩টি একাডেমিক বিভাগ এবং ১৬৪টি একাডেমিক ক্ষেত্র রয়েছে। এখানে স্নাতক, স্নাতকোত্তর এবং পিএইচডি প্রোগ্রামে প্রায় ১০,০০০ শিক্ষার্থী এবং ২৮২ জন একাডেমিক-কর্মচারী রয়েছেন। যাদের মধ্যে ১২ জন পূর্ণ অধ্যাপক, ৯০ জন সহযোগী অধ্যাপক, ১৬০ জন সহকারী অধ্যাপক এবং ২০ জন প্রশিক্ষক। বিশ্ববিদ্যালয়ের বেশিরভাগ কার্যক্রম সিভিল ইঞ্জিনিয়ারিং, আইটি ও কম্পিউটার ইঞ্জিনিয়ারিং, ইন্ডাস্ট্রিয়াল ইঞ্জিনিয়ারিং, মেকানিক্যাল ইঞ্জিনিয়ারিং এবং আইন বিভাগ নিয়ে পরিচালিত হয়। বিশ্ববিদ্যালয়ে একটি পোশাক বিধি রয়েছে, যেটি অনুসারে ছাত্রীদের চাদর পরতে হয়। অনুষদ এবং বিভাগ প্রকৌশল অনুষদ ২০০৩ সালে কোম প্রদেশের প্রথম প্রকৌশল কেন্দ্র হিসেবে প্রকৌশল অনুষদটি প্রতিষ্ঠিত হয়। এটি নিম্নলিখিত বিভাগগুলো নিয়ে গঠিত: সিভিল ইঞ্জিনিয়ারিং বিভাগ কম্পিউটার ইঞ্জিনিয়ারিং এবং তথ্য প্রযুক্তি বিভাগ শিল্প প্রকৌশল বিভাগ মেকানিক্যাল ইঞ্জিনিয়ারিং বিভাগ স্থাপত্য প্রকৌশল বিভাগ বৈদ্যুতিক প্রকৌশল বিভাগ রাসায়নিক প্রকৌশল বিভাগ মৌলিক বিজ্ঞান অনুষদ স্নাতক পর্যায়ে পদার্থবিজ্ঞান ও গণিত কার্যক্রম প্রতিষ্ঠার চার বছর পর মৌলিক বিজ্ঞান অনুষদ প্রতিষ্ঠিত হয়েছিল। এটি নিম্নলিখিত বিভাগগুলো নিয়ে গঠিত: পদার্থবিজ্ঞান বিভাগ গণিত বিভাগ রসায়ন বিভাগ পরিসংখ্যান বিভাগ জীববিজ্ঞান বিভাগ কম্পিউটার বিজ্ঞান বিভাগ ব্যবস্থাপনা ও অর্থনীতি অনুষদ ব্যবস্থাপনা ও অর্থনীতি অনুষদ ২০১১ সালে প্রতিষ্ঠিত হয়েছিল। এটি নিম্নলিখিত বিভাগগুলো নিয়ে গঠিত: ব্যবসায় ব্যবস্থাপনা বিভাগ শিল্প ব্যবস্থাপনা বিভাগ হিসাববিজ্ঞান বিভাগ অর্থনীতি বিভাগ সাহিত্য ও মানবিক অনুষদ সাহিত্য ও মানবিক অনুষদ ২০০১ সালে প্রতিষ্ঠিত হয়। এটি নিম্নলিখিত বিভাগগুলো নিয়ে গঠিত: ফার্সি ভাষা ও সাহিত্য বিভাগ ইংরেজি ভাষা ও সাহিত্য বিভাগ আরবি ভাষা ও সাহিত্য বিভাগ শিক্ষা বিজ্ঞান বিভাগ শারীরিক শিক্ষা বিভাগ তথ্য বিজ্ঞান ও জ্ঞান অধ্যয়ন বিভাগ আইন অনুষদ আইন অনুষদে স্নাতক, স্নাতকোত্তর এবং ডক্টরাল স্তর অন্তর্ভুক্ত। এটি নিম্নলিখিত বিভাগগুলো নিয়ে গঠিত: আন্তর্জাতিক ও জন আইন বিভাগ ব্যক্তিগত আইন বিভাগ মেধাস্বত্ব আইন বিভাগ অপরাধবিদ্যা ও ফৌজদারি আইন বিভাগ ধর্মতত্ত্ব ও ইসলামি অধ্যয়ন অনুষদ ধর্মতত্ত্ব ও ইসলাম শিক্ষা অনুষদ এবং এর চারটি বিভাগ ২০০১ সালে প্রতিষ্ঠিত হয়েছিল। বর্তমানে এটিতে নিম্নলিখিত বিভাগগুলো রয়েছে: কুরআন ও হাদিস বিজ্ঞান বিভাগ আইনশাস্ত্র বিভাগ এবং আইনের ধারণা নীতিশাস্ত্রের দর্শন বিভাগ ইসলামী দর্শন ও ধর্মতত্ত্ব বিভাগ ইসলামী অধ্যয়ন বিভাগ শিয়া অধ্যয়ন বিভাগ শিক্ষার্থীদের সামাজিক নেটওয়ার্ক বিশ্ববিদ্যালয়ের ছাত্রছাত্রীদের সামাজিক নেটওয়ার্ক হলো একটি ওয়েবসাইট যা ব্যবহারকারীদের চ্যাট করতে, বার্তা পাঠাতে ও গ্রহণ করতে এবং ছবি ও ভিডিও শেয়ার করতে সক্ষম করে। র‍্যাঙ্কিং টাইমস হায়ার এডুকেশন র‍্যাঙ্কিং বৈশ্বিক বিশ্ববিদ্যালয় র‍্যাঙ্কিং : ১৫০১+ প্রকৌশল র‍্যাঙ্কিং:১০০১-১২৫০তম ভৌত বিজ্ঞান র‍্যাঙ্কিং:১২৫১+ বিশ্বের বিশ্ববিদ্যালয়সমূহের ওয়েবোমেট্রিক্স র‍্যাঙ্কিং (জানুয়ারি ২০২৬) বিশ্বব্যাপী: ৩,১১৯ এশিয়া: ১,২৭১ ইরান: ৫৪ ইউনির‍্যাঙ্ক গ্লোবাল ইউনিভার্সিটি: ৪,৯২৬ আন্তর্জাতিক বিশ্ববিদ্যালয়: ৭২ এসসিআইমাগো প্রাতিষ্ঠানিক র‍্যাঙ্কিং বৈশ্বিক পার্সেন্টাইল: ৯৭তম মধ্যপ্রাচ্য: ৯৪তম ইরান: ৯০তম উল্লেখযোগ্য প্রাক্তন ছাত্র আম্মার আল-হাকিম (আরবি: سید عمار الحكيم‎), ইরাকি ধর্মগুরু এবং রাজনীতিবিদ যিনি ২০০৯ থেকে ২০১৭ সাল পর্যন্ত ইরাকের ইসলামিক সুপ্রিম কাউন্সিলের নেতৃত্ব দিয়েছেন যিয়া আল-মুসাভি, ১৯৭০ সালে বাহরাইনে জন্মগ্রহণ করেন, রাজনীতিবিদ, লেখক, লেখক এবং সাবেক শিয়া ধর্মগুরু মুহাম্মাদ আরব-সালেহি, জন্ম ১৯৬৩, দার্শনিক এবং ধর্ম বিষয়ের সহযোগী অধ্যাপক। সাইয়েদ হাসান ইসলামি আরদাকানি, জন্ম ১৯৬০, দার্শনিক ও নীতিশাস্ত্রের অধ্যাপক সাইয়েদ মুহাম্মদ হাসান শরিফি বালখাবি (দারি: سید محمد حسن شریفی بالخابی), রাজনীতিবিদ মোহসেন কাদিওয়ার, ২০০২ সালে হার্ভার্ড ল স্কুলের ইসলামিক লিগ্যাল স্টাডিজ প্রোগ্রামের খণ্ডকালীন শিক্ষক, ভার্জিনিয়া বিশ্ববিদ্যালয়ে (২০০৮-২০০৯) এবং ডিউক বিশ্ববিদ্যালয়ে (শরৎ ২০০৯ – বসন্ত ২০১৪) ইসলামিক স্টাডিজের খণ্ডকালীন শিক্ষক ছিলেন। এছাড়া শরৎ ২০১৪-এ চ্যাপেল হিলের নর্থ ক্যারোলাইনা বিশ্ববিদ্যালয়ে কিওহান ডিস্টিংগুইশড ভিজিটিং প্রফেসরশিপ পদে অধিষ্ঠিত ছিলেন এবং বর্তমানে ডিউক বিশ্ববিদ্যালয়ের রিলিজিয়াস স্টাডিজ বিভাগে ইসলামিক স্টাডিজের একজন রিসার্চ প্রফেসর। মনসুর লিকাই, জন্ম ১৯৬২, অস্ট্রেলিয়ার আর্লউডে অবস্থিত ইমাম হুসাইন ইসলামিক সেন্টার এবং স্কুল অফ ইসলামিক থিওলজির প্রতিষ্ঠাতা ও একজন পরিচালক। হামিদ নাদেরি ইয়েগানেহ (ফার্সি: حمید نادری یگانه), জন্ম ১৯৯০, গণিত শিল্পী, ডিজিটাল শিল্পী তথ্যসূত্র বহিঃসংযোগ দাপ্তরিক ওয়েবসাইট